Съобщение за изработване на Подробен устройствен план – план за застрояване за приемане на ново конкретно предназначение на ПИ с идентификатор 78361.43.40 по КК и КР на село Ценово, община Ценово, възложител: Съни Ленд 003 ЕООД
СЪОБЩЕНИЕ 
по чл.8, ал.4 на Наредбата за условията и реда за извършване на ЕО
Внесеният от възложителя Съни Ленд 003 ЕООД проект на Подробен устройствен план – план за застрояване за приемане на ново конкретно предназначение на ПИ с идентификатор 78361.43.40 по КК и КР на село Ценово, община Ценово, попада в обхвата на т.9.1. Подробни устройствени планове – планове за застрояване от Приложение 2 към чл. 2, ал.2, т.1 от Наредбата за условията и реда за извършване на екологична оценка на планове и програми и подлежи на процедура по преценяване необходимостта от извършване на екологична оценка. 
Съгласно чл.2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 106/2021г.), следва да се извърши и процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-2761-(1)/07.06.2023 г. 
